เรื่องร้องเรียน: เนื่องด้วยกรณีชั่วโมงการทำงานของพยาบาลในสังกัด กทม ทำงาน 24 ชม. นั้น สืบเนื่องต่อกันเนื่องจากเป็นพยาบาลคนหนึ่งในสังกัด กทม เช่นกัน ขอร้องเรียนในเรื่องค่าตอบแทนที่รู้สึกว่าถูกเอาเปรียบ เนื่องจากเมื่อพยาบอลต้องขึ้นเวรยามวิกาล คือ เวร บ่าย (16.00-24.00) จะสามารถเบิกเงินยามวิกาลได้ 300 บาท และเวรดึก (24.00-8.00) สามารถเบิกเงินเวรยามวิกาลได้ 350 บาท แต่ที่ผ่านมาตลอดการทำงานมา 6ปี ฝ่ายการพยาบาลจะให้เวรบ่ายดึก ส่วนใหญ่จะถูกเบิกเป็นเงินเวร OT ดังนั้นจึงทำให้เมื่อขึ้นเวรบ่ายดึกแล้ว จะไม่สามารถเบิกเงินเวรยามวิกาลได้ ซึ่งพยาบาลต้องผลัดเวรกันดูแลคนไข้ตลอด 24 ชม. เมื่อขึ้นเวรบ่ายดึก ก็ทำให้คุณภาพชีวิตแย่ลงเรื่อยๆ นอนก็ไม่เป็นเวลาอยู่แล้ว แล้วยังถูกเอาเปรียบด้วยการเอาเวรบ่ายดึกไปเป็นเวร OT ทำให้ไม่สามารถเบิกเงินเวรยามวิกาลได้ ซึ่งต่อเดือนพยาบาลหลายๆคนขึ้นเวรบ่ายดึกรวมๆกัน เป็นเกือบ 20-30 เวร แต่กลับเบิกเงินเวรยามวิกาลได้ไม่ถึง 10 เวร    เงินเดือนก็น้อยอยู่แล้ว กำลังคนก็ไม่เพียงพอ แล้วยังถูกเอาเปรียบเรื่องเงินเวรอีก แบบนี้จะมีหน่วยงานไหนสามารถเข้ามาตรวจสอบหรือแก้ไขอะไรเพื่อให้ความเป็นธรรมกับวิชาชีพที่อ้างกันว่า ให้เสียสละต่างๆนาๆ จนเสียทั้งสุขภาพกาย สุขภาพจิต ไม่มีเวลาแม้จะดูแลครอบครัวตัวเองบ้างคะ   ขออนุญาต ไม่ให้เปิดเผยตัวตนนะคะ ไม่งั้นก็เกิดกรณีล่าแม่มดจากทางผู้บริหารของโรงพยาบาลต่างๆ ที่ไม่แก้ไข้ปัญหา แต่จะเรียกตัวผู้ร้องเรียนไปว่ากล่าวแทน
การดำเนินการของเจ้าหน้าที่: เรียนผู้ร้อง เพื่อให้การสื่อสารเข้าใจตรงกัน หรือมีข้อสงสัยประการใด สามารถติดตามสอบถามเพิ่มเติมได้ ตามช่องทางของโรงพยาบาลตากสิน
ความเห็นของผู้แจ้ง: ประชุมให้หัวหน้าแจ้งลูกน้องให้เข้าใจตรงกัน แต่ทางปฏิบัติคือ ทำไหมคะ ที่ร้องเรียนเพราะไม่ใช่แบบนั้นไงคะ พยาบาลวอร์ดนึงขึ้นไม่ balanceกันเลย บางคนเวรเช้าเยอะ เวรบ่ายดึกแทบไม่มี  บางคนขึ้นเวรบ่ายดึกทั้งเดือน เวรเช้ามีไม่กี่วัน แต่การเบิกเงินยามวิกาลก็ไม่ได้ในอัตรา 30:30:40 ค่ะ บางคงขึ้นเวรบ่าย 10 เวร ถูกวงเป็นเวร OT ไปแล้ว 8 ได้เบิกเงินยามวิกาลแค่ 2 เวร ซึ่งคำนวณตาม OT ที่ได้ในเดือนนั้น สมควรได้เบิกเงินเวรยามวิกาลอย่างน้อย 4-5 เวร แบบนี้หรือคะแนวทางการแก้ไขที่ได้  ถ้ามีแนวทางการแก้ไข้จริง แล้วพยาบาลทั้ง กทม เขาจะโวยวายกันหรอคะ มีแต่การแจ้งเกณฑ์การเบิกให้ทราบ แต่ไม่มีใครมาตรวจเช็คเลยว่าทำจริงมั้ย แบบนี้ก็ไม่ต้องร้องเรียนก็ได้ค่ะ เพราะอัตราเบิกเงินต่างๆ ผู้ปฏิบัติงานก็ทราบกันดีอยู่แล้วทุกคนค่ะ
พื้นที่: แขวงคลองสาน เขตคลองสาน กรุงเทพมหานคร